CELEX: 32003R2307
Language: da
Date: 2003-12-29 00:00:00
Title: Kommissionens forordning (EF) nr. 2307/2003 af 29. december 2003 om ændring af forordning (EF) nr. 2550/2001 for så vidt angår områder, der er berettiget til gedepræmie

Vigtig juridisk meddelelse

|

32003R2307

Kommissionens forordning (EF) nr. 2307/2003 af 29. december 2003 om ændring af forordning (EF) nr. 2550/2001 for så vidt angår områder, der er berettiget til gedepræmie  

EU-Tidende nr. L 342 af 30/12/2003 s. 0011 - 0012

Kommissionens forordning (EF) nr. 2307/2003af 29. december 2003om ændring af forordning (EF) nr. 2550/2001 for så vidt angår områder, der er berettiget til gedepræmieKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 2529/2001 af 19. december 2001 om den fælles markedsordning for fåre- og gedekød(1), særlig artikel 4, stk. 2, ogud fra følgende betragtninger:(1) De områder, der er berettiget til gedepræmie, er anført i bilag I til Kommissionens forordning (EF) nr. 2550/2001 af 21. december 2001 om gennemførelsesbestemmelser til Rådets forordning (EF) nr. 2529/2001 om den fælles markedsordning for fåre- og gedekød for så vidt angår præmieordningerne og om ændring af forordning (EF) nr. 2419/2001(2), ændret ved forordning (EF) nr. 623/2002(3).(2) Ved en undersøgelse har det vist sig, at listen over geografiske områder bør ajourføres. Efter en analyse af gedeholdet i de oversøiske departementer har de franske myndigheder slået fast, at disse departementer opfylder kriterierne i artikel 4, stk. 2, i forordning (EF) nr. 2529/2001.(3) Denne ajourføring foregriber ikke efterfølgende kontroller af, at betingelserne for ydelse af støtte er opfyldt, jf. artikel 4, stk. 2, i forordning (EF) nr. 2529/2001.(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Får og Geder -UDSTEDT FØLGENDE FORORDNING:Artikel 1Bilag I til forordning (EF) nr. 2550/2001 affattes som angivet i bilaget til nærværende forordning.Artikel 2Denne forordning træder i kraft på tredjedagen efter offentliggørelsen i Den Europæiske Unions Tidende.Den anvendes fra den 1. januar 2004.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 29. december 2003.På Kommissionens vegneFranz FischlerMedlem af Kommissionen(1) EFT L 341 af 22.12.2001, s. 3.(2) EFT L 341 af 22.12.2001, s. 105.(3) EFT L 95 af 12.4.2002, s. 12.BILAG"BILAG IOmråder, der er berettiget til gedepræmie1. Frankrig: Korsika, de oversøiske departementer og alle bjergområder, jf. artikel 18 i Rådets forordning (EF) nr. 1257/1999(1), beliggende uden for denne region.2. Grækenland: hele landet.3. Italien: Lazio, Abruzzo, Molise, Campania, Apulia, Basilicata, Calabria, Sicilien og Sardinien og alle bjergområder, jf. artikel 18 i forordning (EF) nr. 1257/1999, beliggende uden for disse regioner.4. Spanien: de selvstyrende regioner Andalusien, Aragonien, Balearerne, Castilla-La Mancha, Castilla y Léon, Catalonien, Extremadura, Galicien (med undtagelse af provinserne Coruña og Lugo), Madrid, Murcia, Rioja, Valencia og De Kanariske Øer, og alle bjergområder, jf. artikel 18 i forordning (EF) nr. 1257/1999, beliggende uden for disse regioner.5. Portugal: hele landet med undtagelse af Azorerne.6. Østrig: alle bjergområder, jf. artikel 18 i forordning (EF) nr. 1257/1999.7. Tyskland: alle bjergområder, jf. artikel 18 i forordning (EF) nr. 1257/1999.(1) EFT L 160 af 26.6.1999, s. 80."